Document ID: 32007D0183

РЕШЕНИЕ НА КОМИСИЯТА
от 23 март 2007 година
за изменение на Решение 2005/760/ЕО относно някои защитни мерки във връзка с високопатогенната инфлуенца по птиците в някои трети страни при вноса на птици, отглеждани на закрито
(нотифицирано под номер C(2007) 1259)
(Текст от значение за ЕИП)
(2007/183/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (2), и по-специално член 18, параграф 7 от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3), и по-специално член 22, параграф 6 от нея,
като има предвид, че:
(1)
След случаите на инфлуенца по птиците в Югоизточна Азия през 2004 г., причинени от високопатогенен щам на вируса, Комисията прие няколко защитни мерки. Мерките включваха, по-специално, Решение 2005/760/ЕО на Комисията от 27 октомври 2005 г. относно някои защитни мерки във връзка с високопатогенната инфлуенца по птиците в някои трети страни при вноса на птици, отглеждани на закрито (4). Към момента това решение се прилага до 31 март 2007 г.
(2)
Решение 2000/666/ЕО на Комисията от 16 октомври 2000 г. относно определяне на ветеринарно-санитарните изисквания и ветеринарното сертифициране за вноса на птици, с изключение на домашни птици, и условията за карантина (5) установява ветеринарно-санитарните изисквания относно вноса на някои птици, различни от домашните, както е посочено в решението и карантинните изисквания за такива птици.
(3)
Експертната група по здравето на животните и хуманното отношение към тях към Европейския орган за безопасност на храните (ЕОБХ) прие на 27 октомври 2006 г. научно становище относно рисковете за здравето на животните и хуманното отношение към тях, свързани с вноса на диви птици, различни от домашните, в Общността („становището“). В становището се посочват няколко на брой сфери, при които въвеждането на изменения във ветеринарно-санитарните изисквания на Общността при вноса на такива птици биха снижили значително евентуалните идентифицирани здравни рискове, свързани с такъв внос. Въз основа на становището ветеринарно-санитарните изисквания за такъв внос бяха преразгледани и Решение 2000/666/ЕО отменено и заменено от Регламент (ЕО) № 318/2007 на Комисията (6).
(4)
Предвид на това, че ветеринарно-санитарните изисквания, предвидени в Регламент (ЕО) № 318/2007 са по-строги от действащите към момента, горепосоченият регламент няма да влезе в сила до 1 юли 2007 г., с цел да се предостави на държавите-членки и на третите страни, изнасящи такива птици за Общността, време да се приспособят към новите мерки.
(5)
В контекста на становището и световното ветеринарно-санитарно положение в момента по отношение на инфлуенцата по птиците внос на такива птици без прилагане на строги вносни изисквания следва да не се осъществява.
(6)
Следователно защитните мерки, предвидени в Решение 2005/760/ЕО, следва да продължат да се прилагат до 30 юни 2007 г. Предвид на това срокът на действие на същото решение следва да се измени.
(7)
Решение 2005/760/ЕО следва да се измени съответно.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 6 от Решение 2005/760/ЕО датата „31 март 2007 г.“ се заменя с датата „30 юни 2007 г.“.
Член 2
Държавите-членки незабавно вземат необходимите мерки, за да се съобразят с настоящото решение и публикуват тези мерки. Те незабавно информират Комисията за това.
Член 3
Адресати на настоящото решение са държавите-членки.
Съставено в Брюксел на 23 март 2007 година.

Labels: 5
20
0
3
6